***EUTR rendelet szerinti kellő gondosság elvén alapuló dokumentációs rendszer (DDS)***

Amennyiben a megtermelt faanyagot saját vagy közeli hozzátartozói céljára termeli ki, nem minősül faanyagpiaci szereplőnek, így DDS-t sem kell készítenie.

Az alábbiakban közölt dokumentum egy lehetséges DDS-t mutat be., arra a legegyszerűbb esetre amikor az erdőgazdálkodó kizárólag Magyarország területén gyakorolt erdőgazdálkodási tevékenysége keretében végzi erdei faválasztékok előállítását és Magyarországon történő értékesítését.

Ha Ön, vagy vállalkozása az előbbi feltételnek meg is felel, a dokumentum struktúráját, tartalmát minden esetben a konkrét körülményekre, vállalkozásra kell szabni. Azt tehát esetenként további tartalmi elemekkel kell bővíteni, míg más esetben egyes tartalmi elemek az Ön esetében nem relevánsak, így azokra nincsen szükség. A piros színnel jelzett tartalmakat, szövegrészeket minden esetben, a kék színnel jelzetteket a pedig körülményektől függően változtatni kell. A fekete színnel jelzett szövegrészek jellemzően változtatás nélkül átvehetők, viszont felülvizsgálatuk szintén javasolt.

*Fontos! A dokumentum értelmezéséhez javasoljuk előzetesen az EUTR hatóság* [*honlapján*](https://portal.nebih.gov.hu/eutr) *közzétett információk alapos áttanulmányozását, valamint kérdés esetén az EUTR hatósággal való kapcsolatfelvételt (**eutr@nebih.gov.hu**).* *A dokumentum szakmai tájékoztatásnak, egyfajta támogatásnak és nem jogértelmezésnek minősül. A jogértelmezés a jogalkalmazó mindenkori feladata és felelőssége. Jelen dokumentum nem minősül hivatalos jogértelmezésnek. Éppen ezért, a dokumentum kiadása nem mentesíti az azt felhasználó személyt saját jogi álláspontja kialakításának szükségessége és az ezért fennálló felelősség alól. Bármely tevékenység, üzleti döntés, jogügylet, üzleti modell stb. megkezdésének, elhatározásának, végrehajtásának a jelen tájékoztatástól való függővé tétele kizárólag a dokumentumot felhasználó személy felelőssége.*

***Az illegális fakitermelésből származó faanyag piacra kerülése kockázatának elhanyagolható szintre csökkentését biztosító erdőgazdálkodói eljárásrend azon erdőgazdálkodó számára, aki kizárólag Magyarország területén végzett erdőgazdálkodási tevékenysége keretében erdei faválasztékot állít elő és értékesít***

**ÁLTALÁNOS ADATOK**

**Erdőgazdálkodó neve:** Kovács József

**Erdőgazdálkodó nyilvántartási (EGE) kódja:** 1234567

**Erdőgazdálkodó gazdálkodási formája:** egyéni vállalkozó

**Adószáma:** 12345678-1-33

Segítség a Nébih [honlapján](https://portal.nebih.gov.hu/hu/-/az-eutr-termekek-es-tevekenysegi-korok-bejelentese-a-hatosagi-nyilvantartasi-rendszerbe).

**Fa és fatermék termeléséhez, kereskedelméhez kapcsolódó TEÁOR számok:** 02.20 – Fakitermelés

**Az erdőgazdálkodó faanyag kereskedelmi láncban végzett tevékenységének besorolása:** Piaci szereplő, mely kizárólag saját termelésű faanyagot értékesít, mely így első alkalommal kerül forgalomba.

Amennyiben az erdőgazdálkodó mástól vásárolt, vagy fásításból, szabadrendelkezésű erdőből, fásszárú energiaültetvényről származó faanyagot is árusít, be kell jelentkezzen az EUTR rendszerbe.

**Az erdőgazdálkodó EUTR technikai azonosítója (megegyezik az EGE kóddal):** 1234567

**Erdőgazdálkodó székhelye:** 7940 Szentlőrinc Kodály Zoltán utca 17. A székhelyen erdőgazdálkodó faterméket értékesít, faanyagkészletezést viszont nem végez.

Az aktuálisan fakitermeléssel érintett erdőrészletet/ erdőrészleteket, illetve felkészítő helyül szolgáló egyéb részleteket nem kell feltüntetni állandó telephelyként. Ha viszont az ott levő faanyag közvetlen értékesítésre kerül, akkor nem állandó telephelyként nyilvántartásba kell venni és az ott tárolt faanyagról készletnyilvántartást (ki- és beszállítói nyilvántartást) kell vezetni.

**Állandó telephelyének címe (ha van ilyen):** 7940 Szentlőrinc Kodály Zoltán utca 22. A telephelyen kizárólag készletezés és értékesítés folyik, feldolgozás nem.

**Nem állandó telephely** (ideiglenes közbenső rakodó, fakitermeléssel érintett erdőrészlet, egyéb részlet): jelen DDS dokumentáció 2. számú mellékletét képező ideiglenes telephely nyilvántartás (hely, működés kezdő és záró dátuma) szerint. A telephelyen kizárólag készletezés és értékesítés folyik, feldolgozás nem.

**ERDŐGAZDÁLKODÓ ÁLTAL ELŐÁLLÍTOTT FATERMÉKEKRE VONATKOZÓ INFORMÁCIÓ**

**Az erdőgazdálkodó tevékenysége által érintett fa, illetve fatermék kör 995/2010 EU rendelet 1. melléklete szerinti KN kódja(i):** 4401 (tűzifa); 4403 (gömbfa)

Segítség a Nébih [honlapján](https://portal.nebih.gov.hu/hu/-/az-eutr-termekek-es-tevekenysegi-korok-bejelentese-a-hatosagi-nyilvantartasi-rendszerbe).

**Fatermék előállítás, feldolgozása:** erdőgazdálkodó faanyagot erdei választékként értékesíti, beleértve a kalodás tűzifát (0,3-0,4 m hosszra vágott, 25 cm felett félbe/negyedbe hasított, műanyag hálós kalodában).

**A fatermékek mennyiségének meghatározási módja:**

* sarangolt és kalodás tűzifa esetén: formára rakva, kereskedelemben használatos mérőszalaggal.
* gömbfa esetén: csúcsátmérő alapján, kereskedelemben használatos mérőszalaggal, rönkköböző tábla használatával (*FAGOSZ, 2013, Budapest: Rönk és egyéb hengeresfa köböző táblázatok, V. kiadás*)

Az adottságoknak megfelelően alakítandó ki.

**A nyilvántartásban alkalmazott átváltási tényezők:**

* normál űrméter (1x1x1 m) = 0,57 tömör m3

A kalodás tűzifa erdei választéknak minősül, előállítás nem minősül fafaldolgozásnak.

* tömör köbméter (erdei köbméter 1x1x1,75m) = 1,75 normál űrméter

Segítség a Nébih [honlapján](https://portal.nebih.gov.hu/documents/10182/323140/T%C5%B1zif%C3%A1t%2Bcsak%2Bokosan%21%2B.pdf/4ed2e089-e37c-4113-81d8-04f12d9ca083).

* kalodás fa esetén: 1,4 rakott űrméter (1x1x1,4 m) = 2,0 szórt űrméter (1x1x2 m) = 1.0 tömör m3
* kalodás fa előállítása során keletkezett hulladék (kéreg, fűrészpor) mennyiségi aránya elhanyagolható, 0,5%, kereskedelmi forgalomba nem kerül.

**Erdőgazdálkodó által kitermelt faanyagok, fatermékek megnevezését és az azonosítását lehetővé tevő leírást az EUTR nyomonkövethetőségi nyilvántartás (készlet, be- és kiszállítás nyilvántartás) tartalmazza.**

A megnevezést és azonosítást lehetővé tevő leírás a más módon (pl. kockás füzet, Excel/Word dokumentum is) is megvalósítható. Ez esetben is a DDS mellékletét kell képezze.

**A FAANYAG NYOMONKÖVETHETŐSÉGÉT BIZTOSÍTÓ DOKUMENTÁCIÓ ÉS ELJRÁSREND**

[NÉBIH honlapon](https://upr.nebih.gov.hu/login) elektronikus formában bejelenthető, de Excel táblában, kockás füzetben is megvalósítható. *Lásd Minta-A.*

**Erdőgazdálkodó DDS-hez és a kellő gondosság elvén alapuló nyomonkövethetőségi eljáráshoz kapcsolódó naprakész dokumentációs rendszert működtet (5 éves megőrzési kötelezettséggel), melynek elemei:**

* nyitókészlet nyilvántartás (fafaj, választék, mértékegység, mennyiség, mennyiség tömör m3-ben, állandó, illetve ideiglenes telephelyenként) gazdasági év elején (január 1.)

A beszállítói nyilvántartás vezetése egyben a faanyag készletre vételét is jelenti. Külön készletnyilvántartás így nem szükséges, de ajánlott. Tetszőleges formában. Nincs kiadott hatósági minta. *Lásd Minta-B, Minta-C.*

* készletnyilvántartás telephelyenként és erdőrészletenként. Az erdőrészletekben tárolt faanyagról a fakitermelés végeztével, vagy az onnét történő értékesítés megkezdésével készül naprakész készletnyilvántartás (beszállítói nyilvántartás) és kiszállítási nyilvántartás.
* beszállítások és kiszállítások nyilvántartása, utóbbi részét képezi a vevőkre vonatkozó adatok nyilvántartása

EUTR hatóság által kiadott minta alapján ([NÉBIH honlapon](https://portal.nebih.gov.hu/-/faanyag-nyomon-kovetesehez-alapvetoen-szukseges-adatok)), vagy más módon. *Lásd Minta-D.*

A műveleti lapot az erdőgazdálkodó, az erdészeti szakirányító vállalkozás vagy a JESZ szerzi be, jellemzően nyomtatványboltban. A műveleti lap szoftveresen is előállítható. A műveleti lap tömbbel kapcsolatos, EUTR hatóság felé szükséges bejelentést JESZ teszi meg.

* nyilvántartásokhoz kapcsolódó mellékletek:
	+ erdőgazdálkodó fakitermelési tervbejelentője
	+ erdőgazdálkodó fakitermelési ténybejelentője

A szállítójegyet erdőgazdálkodó jellemzően nyomtatványboltban szerzi be, de szoftveresen is előállítható.

* + műveleti lap (nyomdai)
	+ szigorú számadású szállítójegy (nyomdai)
		- EUTR hatóságnál a szállítójegy tömb használatba vétel, illetve zárás dátuma, illetve első és utolsó sorszám bejelentett
		- EUTR előírás szerinti nyilvántartása vezetett: vásárlásáról számla sorszáma, beszerzés időpontja, első és utolsó sorszám, első és utolsó felhasználás dátuma

Excel táblában kockás füzetben vagy nyomtatványboltban kapható nyomtatványon. *Lásd Minta E*

Bejelentés helye: [Nébih honlap](https://upr.nebih.gov.hu/login)

* + nem szigorú számadású szállítójegy (NÉBIH honlapról letöltött)
		- nem kereskedelmi célú (tehát saját vagy közeli hozzátartozó számára történő) szállítás esetén

**A fatermékek átminősítése, állapot változása során a fakészlet mennyiségi és minőségi változásának dokumentálása:** az érintett tétel a régi (állapotváltozás előtti) mennyiségi s minőségi jellemzőkkel kivezetésre (kiszállítási nyilvántartásban), az új mennyiségi s minőségi jellemzőkkel bevezetésre (beszállítási nyilvántartásban) kerül. A tétel mellett megjegyzésben szerepel az átminősítés oka.

[Nébih honlapján](https://portal.nebih.gov.hu/documents/10182/53719738/Nem%2Bszigoru%2Bszamadasu%2Bszallitojegy.pdf) elektronikus formában letölthető.

**A dokumentációs rendszer vezetésére kijelölt személy:** Kovács János, erdőgazdálkodó. A dokumentáció – az esetlegesen fakitermeléssel érintett erdőrészletek tekintetében is – erdőgazdálkodó székhelyén tekinthető meg.

**ILLEGÁLIS FAKITERMELÉSBŐL SZÁRMAZÓ FA VAGY AZ ILYEN FÁBÓL SZÁRMAZÓ FATERMÉKEK FORGALOMBA HOZATALÁVAL KAPCSOLATOS KOCKÁZAT ELEMZÉSE ÉS MÉRSÉKLÉSE**

Erdőgazdálkodó kizárólag saját gazdálkodási körében, saját gazdálkodású erdőrészletben termel faanyagot, állít elő faterméket, melynek során a vonatkozó jogszabályokban szereplő kötelezettségeinek eleget tesz, máshonnan faanyagot nem vásáról, ennek köszönhetően az illegális fakitermelésből származó forgalomba hozatal kockázata nem merül fel.

Erdőgazdálkodó megbízással erdészeti szakirányító vállalkozást alkalmaz, aki ellátja a fahasználat szakmai irányítását, és a jogszabályokban előírt szakmai ellenőrzést.

A saját gazdálkodás körében „véletlenszerűen” elkövethető illegális fakitermelések megelőzése érdekében a JESZ– az erdőtörvénnyel összhangban – minden esetben kijelöli a fakitermeléssel érintett terület határait, ezen belül a szükséges esetekben megjelöli a kitermelendő faegyedeket.

Erdőgazdálkodó a fakitermelést csak a fakitermelési bejelentés erdészeti hatóság általi tudomásulvételét követően, kiállított műveleti lap birtokában kezdi meg. Amennyiben a fahasználat során a műveleti lapon szereplő fatérfogat értékektől jelentős eltérés várható, a JESZ új, korrigált műveleti lapot állít ki.

A fakitermelés terepi ellenőrzését erdőgazdálkodó és a JESZ együtt, illetve külön-külön is végzik.

**A fa vagy fatermék jogszerűségét, valamint származását, illetve eredetét igazoló dokumentumok:** az EUTR nyomonkövethetőségi nyilvántartás mellékletét képező fakitermelési tervbejelentők, ténybejelentők, műveleti lapok és szállító jegyek.

A tervezett fakitermelést erdészeti hatóság felé erdőgazdálkodó jelenti be. Ennek során a JESZ ellátja a szükséges szakmai irányítást, és a jogszabályokban előírt szakmai ellenőrzést.

Nem szükséges szállítójegyet kiállítani az erdőrészleten belül végzett közelítéshez, valamint az erdőben kialakított farakodó és az erdőrészlet közötti szállításhoz, ha a készletrevétel a farakodón erdőrészletre elkülönítetten történik.

A műveleti lapot a JESZ tölti ki, erdőgazdálkodó aláírja, 3 példányban (JESZ, erdőgazdálkodó, fakitermelő).

A szállítójegyet az erdőgazdálkodó tölti ki, 2 példányban (erdőgazdálkodó, vásárló).

Az elvégzett fakitermelést erdészeti hatóság felé erdőgazdálkodó jelenti le. Ennek során a JESZ ellátja a szükséges szakmai irányítást, és a jogszabályokban előírt szakmai ellenőrzést.

A fakitermeléssel érintett erdőrészletek felkészítőhelyein, rakodóin az esetleg eltérő erdőrészletekből származó faanyag elkülönülten, azonosítható módon kerül tárolásra.

**A vevők azonosításához szükséges adatok:** rendelkezésre állnak, azok minden esetben a NÉBIH adatbázisában (<https://portal.nebih.gov.hu/eutr-jogsertesek>) ellenőrzésre kerülnek, felfüggesztett státuszú kereskedő részére faanyag értékesítés nem történik. A vevők nyilvántartása az EUTR nyomonkövethetőségi nyilvántartás részét képező kiszállítás nyilvántartásban található.

[Nébih honlapján](https://portal.nebih.gov.hu/documents/10182/1655465/Tuzifa%2Bvasarloi%2Btajekoztato.pdf) elektronikus formában letölthető.

Amennyiben a vásárló tűzifát vásárol és végfelhasználónak minősül a számla mellé egy tűzifa vásárlói tájékoztatót is kap.

Az állandó és ideiglenes telephelyeken idegen tulajdonú vagy rendelkezési jogú készlet nem található.

**Jelen DDS-t évente (tárgyév január 31-ig), illetve eseményhez/változáshoz kötötten felül kell vizsgálni, a szükséges módosításokat át kell vezetni. A felülvizsgálattal és aktualizálással megbízott személy:** Kovács János erdőgazdálkodó. Az évenkénti felülvizsgálat ténye jelen DDS dokumentáció 1. számú mellékletében kerül rögzítésre (dátum, felülvizsgáló személye, DDS módosítási igényének jelzése).

Szentlőrinc, 2022.07.21.

 …………………………………………………..

 Kovács János, erdőgazdálkodó

***1. sz. melléklet***

***Az EUTR rendelet szerinti kellő gondosság elvén alapuló dokumentációs rendszer (DDS) éves felülvizsgálatának nyilvántartása***

***Erdőgazdálkodó: Kovács János (EUTR technikai azonosítója: 1234567)***

**Felülvizsgálat dátuma EUTR DDS módosítása Felülvizsgálatot végző**

**szükséges? Igen/Nem személy aláírása**

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ……………………………….. ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

***2. sz. melléklet***

***Az EUTR rendelet szerinti kellő gondosság elvén alapuló dokumentációs rendszer (DDS)***

***Erdőgazdálkodó: Kovács János (EUTR technikai azonosítója: 1234567)***

***Erdőgazdálkodó nem állandó telephelyeinek listája***

**Telephely (cím vagy HRSZ vagy Működés kezdete Működés vége**

**részletazonosító) dátuma dátuma**

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..

………………………………………….. ………………………………… ……………………………………………..